Document ID: 32004D0691

KOMMISSIONENS BESLUTNING
af 7. oktober 2004
om ændring af beslutning 2002/840/EF om listen over anlæg i tredjelande, der er godkendt til at bestråle fødevarer
(meddelt under nummer K(2004) 3679)
(EØS-relevant tekst)
(2004/691/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets direktiv 1999/2/EF af 22. februar 1999 om indbyrdes tilnærmelse af medlemsstaternes lovgivning om levnedsmidler og levnedsmiddelingredienser, som er behandlet med ioniserende stråling (1), særlig artikel 9, stk. 2, og
ud fra følgende betragtninger:
(1)
I henhold til direktiv 1999/2/EF må fødevarer, der er behandlet med ioniserende stråling, kun indføres fra tredjelande, hvis de er behandlet på et bestrålingsanlæg, der er godkendt af Fællesskabet.
(2)
Ved Kommissionens beslutning 2002/840/EF (2) er der opstillet en første liste over godkendte anlæg.
(3)
Kommissionen har modtaget en ansøgning om godkendelse af et bestrålingsanlæg i Tyrkiet og et i Schweiz via de pågældende landes ansvarlige myndigheder. Kommissionens eksperter har inspiceret bestrålingsanlæggene for at kontrollere, om de opfylder kravene i direktiv 1999/2/EF, og især om det ved offentligt tilsyn sikres, at kravene i artikel 7 i nævnte direktiv overholdes. De to landes kompetente myndigheder har reageret tilfredsstillende på alle de henstillinger, der er fremsat i den endelige rapport.
(4)
Efter Ungarns tiltrædelse af Fællesskabet pr. 1. maj 2004 bør bestrålingsanlægget i denne medlemsstat ikke længere være opført i bilaget til beslutning 2002/840/EF. Dette anlæg indføjes i den liste over godkendte bestrålingsanlæg i medlemsstaterne, der er nævnt i artikel 7, stk. 4, i direktiv 1999/2/EF.
(5)
Beslutning 2002/840/EF bør derfor ændres i overensstemmelse hermed.
(6)
De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 2002/840/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, 7. oktober 2004.

Labels: 18
15
17
5